1.9.2018 11:33 | Dánsky futbalový reprezentant Andreas Cornelius bude v sezóne 2018/2019 hosťovať vo francúzskom tíme Girondins Bordeaux z Atalanty Bergamo.
V dohode nie je klauzula o následnom trvalom prestupe. Dvadsaťpäťročný útočník hral v talianskom Bergame od uplynulého leta, keď prestúpil z FC Kodaň. Cornelius absolvoval v seniorskom národnom tíme 21 stretnutí a strelil štyri góly.